ระเบียบกรมบังคับคดีว่าด้วยเครือข่ายบังคับคดีและวิทยาการตัวคูณพ.ศ. 2561---------------------------------------- ด้วยพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 หมวด 2 การบริหารราชการเพื่อให้เกิดประโยชน์สุขของประชาชน โดยส่วนราชการจะต้องดําเนินการโดยถือว่า ประชาชนเป็นศูนย์กลางที่จะได้รับการบริการจากรัฐ มีการปฏิบัติภารกิจเป็นไปด้วยความซื่อสัตย์สุจริต สามารถตรวจสอบได้และมีการรับฟังความคิดเห็นและความพึงพอใจของสังคมและประชาชนผู้รับบริการ เพื่อให้มี การปรับปรุงวิธีปฏิบัติราชการให้เหมาะสมประกอบกับนโยบายรัฐบาลส่งเสริมให้ภาคประชาชนมีส่วนร่วมกับ การดําเนินงานของภาครัฐ และตามแผนยุทธศาสตร์กรมบังคับคดี ระยะ 20 ปี (พ.ศ. 2560 - 2579) แผนปฏิบัติราชการ 5 ปี พ.ศ. 2560 - 2564 กรมบังคับคดีกําหนดยุทธศาสตร์การเสริมสร้างภาพลักษณ์องค์กร และยกระดับธรรมาภิบาล เพื่อให้มีภาพลักษณ์องค์กรที่น่าเชื่อถือโปร่งใส เป็นธรรม เสมอภาค และทันสมัย และมีระบบการบังคับคดีที่มีประสิทธิภาพ โดยเชื่อมโยงบูรณาการกับภาคีเครือข่ายภาคประชาชนในการพัฒนา กระบวนการบังคับคดีและการสื่อสาร สร้างการรับรู้ของประชาชน รวมทั้งการเสริมสร้างความเชื่อมั่น และความโปร่งใสขององค์กร ดังนั้น เพื่อให้การบริหารราชการเกี่ยวกับเครือข่ายบังคับคดีและวิทยากรตัวคูณของ กรมบังคับคดีมีความชัดเจน เหมาะสม และเป็นมาตรฐาน จึงจําเป็นต้องออกระเบียบนี้ อาศัยอํานาจตามความในมาตรา 32 แห่งพระราชบัญญัติระเบียบบริหารราชการแผ่นดิน พ.ศ.2534 แก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 5) พ.ศ.2545 จึงออกระเบียบไว้ดังต่อไปนี้ข้อ ๑ ระเบียบนี้เรียกว่า " ระเบียบกรมบังคับคดีว่าด้วยเครือข่ายบังคับคดีและวิทยากรตัวคูณ พ.ศ. 2561" ข้อ ๒ ระเบียบนี้ให้ใช้บังคับตั้งแต่วันที่ประกาศเป็นต้นไปข้อ ๓ ในระเบียบนี้ เว้นแต่ข้อความจะแสดงให้เห็นเป็นอย่างอื่น "เครือข่ายบังคับคดีและวิทยากรตัวคุณ" หมายถึง บุคคลที่กรมบังคับคดีได้มีคําสั่งแต่งตั้งให้ทําหน้าที่เครือข่ายบังคับคดีและวิทยากรตัวคุณ "สํานักงานบังคับคดี" หมายถึง สํานักงานบังคับคดีแพ่งกรุงเทพมหานคร สํานักงานบังคับคดีจังหวัดสํานักงานบังคับคดีจังหวัดสาขา "อธิบดี" หมายถึง อธิบดีกรมบังคับคดี "บัตรประจําตัว" หมายถึง บัตรประจําตัวเครือข่ายบังคับคดีและวิทยากรตัวคุณ "กรม" หมายถึง กรมบังคับคดีหมวด ๑ คุณสมบัติและการแต่งตั้ง----------------------------ข้อ ๔ บุคคลที่สามารถได้รับการพิจารณาให้เข้ารับการอบรมเป็นเครือข่ายบังคับคดีและวิทยากรตัวคูณ จะต้องมีคุณสมบัติดังต่อไปนี้ (1) มีอายุตั้งแต่ 30 ปีบริบูรณ์ขึ้นไป (2) มีภูมิลําเนาหรือถิ่นที่อยู่อาศัยในพื้นที่ (3) สําเร็จการศึกษาระดับมัธยมศึกษาปีที่ 3 หรือเทียบเท่าขึ้นไป หรือเป็นผู้มีประสบการณ์ ในด้านชุมชน เช่น กํานัน ผู้ใหญ่บ้าน หรือผู้นําชุมชน (4) มีความซื่อสัตย์สุจริต มีคุณธรรม จริยธรรมและมีความเสียสละอย่างสูงพร้อมที่จะอุทิศตนเพื่อช่วยเหลือการดําเนินงานของกรมบังคับคดีด้วยความเต็มใจ (5) ประกอบอาชีพโดยสุจริต (6) เป็นผู้มีความประพฤติดี (7) ไม่เป็นบุคคลที่เกี่ยวข้องกับยาเสพติดให้โทษ (8) ไม่เป็นบุคคลวิกลจริตหรือจิตฟั่นเฟือน (9) ไม่เป็นคนเสมือนไร้ความสามารถหรือคนไร้ความสามารถ (10) ไม่เป็นบุคคลล้มละลาย (11) ไม่เป็นโรคติดต่อที่ร้ายแรงข้อ ๕ การแต่งตั้งเครือข่ายบังคับคดีและวิทยากรตัวคูณ ต้องเป็นผู้ผ่านการอบรมตามหลักสูตร ที่กรมบังคับคดีกําหนดข้อ ๖ กรณีเป็นเครือข่ายบังคับคดีและวิทยากรตัวคูณแล้ว หากมีการย้ายภูมิลําเนาหรือถิ่นที่อยู่ อาศัย สามารถไปเป็นวิทยากรตัวคูณในจังหวัดที่ย้ายไปอยู่ได้โดยให้สํานักงานบังคับคดีเดิมแจ้งข้อมูลเครือข่ายให้ สํานักงานบังคับคดีแห่งใหม่ทราบด้วย ในการนี้ขอให้สํานักงานบังคับคดีจัดเก็บข้อมูลในรูปแบบอิเล็กทรอนิกส์ ไว้ด้วย ตามบัญชีแนบท้ายข้อ ๗ ให้อธิบดีเป็นผู้ออกบัตรประจําตัวให้เครือข่ายบังคับคดีและวิทยากรตัวคูณ โดยบัตรนี้ให้มีรูปถ่าย และลายมือชื่อของเครือข่ายบังคับคดีและวิทยากรตัวคุณข้อ ๘ บัตรประจําตัวมีระยะเวลาการใช้คราวละ 5 ปี กรณีบัตรหมดอายุให้ยื่นความจํานงขอมีบัตร ประจําตัวใหม่กับกรมบังคับคดี ผ่านทางสํานักงานบังคับคดีที่เครือข่ายบังคับคดีและวิทยากรตัวคูณดําเนินงานอยู่ ข้อ ๙ กรณีบัตรประจําตัวชํารุด หรือกรณีสูญหาย (1) กรณีบัตรประจําตัวชํารุดให้เครือข่ายบังคับคดีหรือวิทยากรตัวคูณยื่นความจํานงขอมีบัตร ประจําตัวใหม่ โดยผ่านสํานักงานบังคับคดี ภายใน 30 วัน (2) กรณีบัตรประจําตัวสูญหาย ให้เครือข่ายบังคับคดีหรือวิทยากรตัวคูณยื่นความจํานงขอมีบัตร ประจําตัวใหม่ โดยนําหลักฐานการลงบันทึกประจําวันมาแสดงผ่านสํานักงานบังคับคดี ภายใน 30 วัน ข้อ ๑๐ การใช้บัตรประจําตัว ให้ใช้เมื่อมีการปฏิบัติหน้าที่ หรือติดต่อประสานงานกับหน่วยงานของรัฐ หรือตามที่เจ้าหน้าที่ของรัฐร้องขอข้อ ๑๑ รูปแบบของบัตรประจําตัว เป็นไปตามแนบท้ายระเบียบนี้ข้อ ๑๒ เครือข่ายบังคับคดีและวิทยากรตัวคุณจะสิ้นสภาพตามเงื่อนไขดังนี้ (1) ถึงแก่กรรม (2) ลาออก (3) การถูกถอดถอนเนื่องจากความประพฤติไม่เหมาะสม (4) ขาดคุณสมบัติในการคัดเลือกตามข้อ 4หมวด ๒ บทบาทและหน้าที่---------------------------------ข้อ ๑๓ กําหนดให้เครือข่ายบังคับคดีและวิทยากรตัวคูณ มีบทบาทและหน้าที่ ดังนี้ (1) เผยแพร่ภารกิจของกรมบังคับคดี และให้คําแนะนําขั้นตอนการบังคับคดีในเบื้องต้น ในพื้นที่ของสํานักงานบังคับคดี (2) เป็นผู้ประสานงานในการช่วยเหลือดูแลให้คําแนะนํา และแก้ปัญหาในเบื้องต้น และเป็นตัวแทนภาคประชาชนในการเข้ามามีส่วนร่วมในการทํางานให้โปร่งใส สุจริตและตรวจสอบได้ (3) เป็นผู้สังเกตการณ์และให้คําแนะนํา การให้บริการของสํานักงานบังคับคดี อาทิเช่น การขายทอดตลาด เป็นต้น เพื่อความโปร่งใส และสร้างความเชื่อมั่นในการปฏิบัติงานของกรมบังคับคดี (4) เป็นผู้ให้ข้อเสนอแนะเกี่ยวกับกระบวนการ การให้บริการตามภารกิจต่างๆ ของสํานักงานบังคับคดี ต่อผู้อํานวยการสํานักงานบังคับคดี (5) ให้รวบรวมการบันทึกการปฏิบัติงานของตนและรายงานผลการปฏิบัติงานมายังสํานักงาน บังคับคดีเป็นรายไตรมาส โดยให้สํานักงานบังคับคดีนําส่งกองบริหารทรัพยากรบุคคลข้อ ๑๔ เครือข่ายบังคับคดีและวิทยากรตัวคูณ จะดําเนินการภายใต้บทบาทหน้าที่ ด้วยความซื่อสัตย์สุจริต เสียสละและไม่เรียกรับผลประโยชน์ตอบแทน ไม่แสวงหาผลประโยชน์ส่วนตนและผู้อื่นในบทบาทหน้าที่ ที่รับผิดชอบข้อ ๑๕ เครือข่ายบังคับคดีและวิทยากรตัวคูณจะต้องยึดมั่นในคุณธรรม เมตตาธรรมและรักษาความสามัคคีในหมู่คณะข้อ ๑๖ ในกรณีที่มีข้อร้องเรียนจากการกระทําผิดจริยธรรมและจรรยา ให้สํานักงานบังคับคดีของเครือข่ายบังคับคดีและวิทยากรตัวคูณค่าเนินการตรวจสอบข้อเท็จจริง และรายงานผลต่อกรมบังคับคดีเพื่อพิจารณาดําเนินการตามความเหมาะสมต่อไปข้อ ๑๗ เครือข่ายบังคับคดีและวิทยากรตัวคูณ จะได้รับประโยชน์ ตามหลักเกณฑ์ที่กรมบังคับคดีกําหนด ดังนี้ (1) คัดเลือกให้เข้ารับการอบรม และได้รับใบประกาศนียบัตรผู้ผ่านหลักสูตรการอบรม (2) จะได้รับการเสนอเพื่อรับใบเชิดชูเกียรติ (3) จะได้รับการเสนอเพื่อขอพระราชทานเครื่องราชอิสริยาภรณ์ (4) ประโยชน์อื่นใดตามที่กรม หรือกระทรวงยุติธรรมกําหนด หรือตามที่ได้ทําความตกลงกับหน่วยงานอื่นๆข้อ ๑๘ ให้กองบริหารทรัพยากรบุคคล กรมบังคับคดี เป็นหน่วยงานจัดเก็บข้อมูลและกําหนดให้มี คณะกรรมการกํากับดูแลการดําเนินงานตามระเบียบนี้ โดยให้มีคณะกรรมการ 1 คณะ ประกอบด้วย (1) อธิบดี กรมบังคับคดี (2) รองอธิบดีกรมบังคับคดี (3) หัวหน้าผู้ตรวจราชการกรม (4) เลขานุการกรม (5) ผู้อํานวยการ กองบริหารทรัพยากรบุคคล เป็นเลขานุการคณะกรรมการ และ(6) เจ้าหน้าที่จากกองบริหารทรัพยากรบุคคลที่ ได้รับมอบหมาย เป็นผู้ช่วยเลขานุการ เพื่อดําเนินการให้เป็นไปตามระเบียบนี้ รวมทั้งการจัดทํา รวบรวมผลและ งานอื่นๆที่เกี่ยวเนื่องให้กองบริหารทรัพยากรบุคคลรับผิดชอบข้อ ๑๙ บุคคลที่ได้รับคัดเลือกเป็นเครือข่ายบังคับคดีและวิทยากรตัวคูณอยู่ก่อนระเบียบนี้ มีผลใช้บังคับ ให้บุคคลนั้นเป็นเครือข่ายบังคับคดีและวิทยากรตัวคูณตามระเบียบนี้ผู้มีอํานาจลงนาม - ประกาศ ณ วันที่ 17 เมษายน พ.ศ. 2561 (นางสาวรื่นวดี สุวรรณมงคล)อธิบดีกรมบังคับคดี